Kaunti ya Embu

Kaunti ya Embu ni mojawapo ya kaunti 47 za Kenya, iliyoko katika eneo la kati mashariki mwa nchi. Inapakana na Kaunti ya Tharaka-Nithi kaskazini, Kaunti ya Kitui mashariki na kusini, Kaunti ya Kirinyaga magharibi, na Machakos kusini-magharibi. Ina idadi ya watu takriban 608,599 kulingana na sensa ya mwaka 2019. Makao makuu ya kaunti na mji wake mkubwa ni Mji wa Embu. Kaunti ya Embu imegawanyika katika maeneo bunge 4: Manyatta, Runyenjes, Mbeere Kaskazini, na Mbeere Kusini. Inajulikana kwa ardhi yake yenye rutuba kwenye miteremko ya Mlima Kenya, mazao yake muhimu kama chai, kahawa, na korosho (macadamia), pamoja na urithi wake tajiri wa kitamaduni wa jamii za Waembu na Wambeere.

 Jiografia 
Kaunti ya Embu inapakana na kaunti za Tharaka Nithi (kaskazini), Machakos (kusini), Kitui (mashariki) na Kirinyaga (magharibi). Sehemu ya Mbeere hujumlisha 74% ya kaunti na ni kavu kuliko sehemu zingine. Sehemu nyingi za kaunti hupata mvua ya kiwango cha mm 500.

Mto Tana hupitia katika kaunti hii, upande wa kusini na mashariki katika mpaka na kaunti za Machakos na Kitui. Sehemu hii ya Mto Tana huwa na malambo ya uzalishaji umememaji, yanayojulikana kama Seven Forks Dams.

 Lambo la Masinga 
 Lambo la Kamburu
 Lambo la Gitaru
 Lambo la Kindaruma
 Lambo la Kiambere

Mbuga zilizo katika kaunti hiii ni sehemu ya Hifadhi ya Taifa ya Mlima Kenya na Hifadhi ya Kitaifa ya Mwea inayopakana na Bwawa la Kamburu.

 Utawala 
Kaunti ya Embu imegawanywa katika maeneo bunge yafuatayo:

Eneo bungeKataManyattaRuguru/Ngandori, Kithimu, Nginda, Mbeti Kaskazini, Kirimari, Gaturi KusiniRunyenjesGaturi Kaskazini, Kagaari Kusini, Kagaari Kaskazini, Central Ward, Kyeni Kaskazini, Kyeni KusiniMbeere KusiniMwea, Amakim, Mbeti Kusini, Mavuria, KiambereMbeere KaskaziniNthawa, Muminji, Evurore

 Demografia 
Kaunti ya embu ina watu 648,425 mnamo 2023 , ambapo 50.9% ni wanawake na 49.4% ni wanaume .Kiwango cha ukuaji wa idadi ya watu ni 1.7% na msongamano ni 229.9/km² 
 Muundo wa Umri 
Asilimia 63.3% wana umri wa 15-64 na asilimia 30.2% wana umri wa 0-15 . Embu ni kaunti ya 3 kwa ukubwa wa wastani wa umri ikiwa na wastani wa umri 25.9
 Umri  idadi ya watu Asilimia 80+  12,190  1.80% 70-79  18,159  2.68% 60-69  27,876  4.12% 50-59  51,120  7.56% 40-49  76,023  11.22% 30-39  92,164  13.61% 20-29  114,238  16.87% 10-19  124,468  18.37% 0-9  132,186  19.51%
 Dini 
Ukristo ndio dini kubwa zaidi katika kaunti ya embu ikiwa na wafuasi asilimia 97.7% , Uprotestanti ndilo dhehebu kubwa la Ukristo likiwa na asilimia 36% Ukatoliki asilimia 27% na Kanisa la Injili 22%. Uislamu ina wafuasi asilimia 0.47%. Asilimia 1.17% hawakuwa na dini yoyote

 Dini  Idadi  Asilimia  Ukristo  589,959  97.72% Wakatoliki  163,196  27.06% Waprotestanti  221,437  36.72% Wainjilisti  137,315  22.77% Wakristo wengine  67,011  11.11% Uislamu  2,861  0.47% Uhindu  106  0.02% Dini za jadi  363  0.06% Dini nyingine  4,886  0.81% Wasio na dini  6,873  1.14%

Idadi ya wakazi katika kaunti ndogo (2019) 
Embu East 129,564
Embu North 79,556
Embu West 127,100
Mbeere South 163,476
Mbeere North 108,881
Mt. Kenya Forest 22

Tazama pia
Orodha ya mito ya kaunti ya Embu
Wilaya ya Embu 
Wilaya ya Mbeere

 Marejeo 

Jamii:Kaunti za Kenya
Jamii:Kaunti ya Embu